Diari Oficial de la Generalitat Valenciana


Sumari del DOGV 1501, del 11-03-1991 (1991/820579)

RESOLUCIÓ de 21 de febrer de 1991, de la Direcció General de Planificació de l'Assistència Sanitària, per la qual es constitueix el Comitè de Treball per al Pla d'Informatització Bàsica d'Atenció Primària (PIBAP)
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1501

Data del DOGV
:   11-03-1991

Secció del DOGV
:   ALTRES DISPOSICIONS

Número del document
:   1991/820579


Data del document
:   21-02-1991

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 21 de febrer de 1991, de la Direcció General de Planificació de l'Assistència Sanitària, per la qual es constitueix el Comité de Treball per al Pla d'Informatització Bàsica d'Atenció Primària.  
El Decret 159/1987, de 21 de setembre, pel qual s'aprova el Reglament Orgànic i Funcional de la Conselleria de Sanitat i Consum, al seu article 18.n, assigna com a funció a la Direcció General de Planificació de l'Assistència Sanitària: «Controlar el rendiment i avaluar la qualitat dels recursos sanitaris en les àrees d'Assistència primària i especialitzada mitjançant l?establiment d'un sistema d'informació sanitària que proporcione indicadors objectius i estadísticament vàlids.»  
El Pla d'Informatització Bàsica d'Atenció Primària suposa la implantació d'un sistema d'informació homogeni, fiable i suficient que possibilita els processos de gestió, l'elaboració d'indicadors d'activitat i el control de la seua qualitat assistencial.  
A grans trets el Pla d'Informatització Bàsic d'Atenció Primària ha d'agrupar les següents àrees:   
Admissió-citació   
Gestió de dades bàsiques   
Explotació de dades/indicadors  
Al seu tom és important ressaltar que existeixen en aquests moments accions desplegades, que condicionen el model futur del mencionat Pla, com és la implantació de la targeta sanitària individual, des de la perspectiva de la seua necessària incorporació al paquet de gestió que abans s'esmentava.   
Sent aquest Direcció General competent per resoldre, d'acord amb les funcions assignades en l'article 18.n, del Decret 159/887, resolc:  
Primer  
Constituir el Comitè del Projecte PIBAP, com a instrument de treball de la Direcció General de Planificació de l'Assistència Sanitària.  
Segon  
El comitè tindrà com a funcions l'estudi i la discussió de les línies bàsiques del Projecte PIBAP, i elevar-ne les propostes de desplegament a la direcció general.  
Tercer  
En el comitè del PIBAP estaran representats:  
- Servei de Planificació de l'Atenció Primària de la Direcció General de Planificació de l'Assistència Sanitària.  
- Servei d'Assistència Primària i servei d'informàtica del Servei Valencià de Salut.  
- Responsables d'àrea d'atenció primària del Servei Valencià de Salut.  
- Membres d'equips d'atenció primària amb experiència en sistemes d'informació en atenció primària.  
Quart  
La designació dels vocals del comitè del PIBAP s'efectuarà segons el que preveu l'article seté del Decret 47/1988, de 12 d'abril.  
València, 21 de febrer de 1991.   
El Director General de Planificació de l'Assistència Sanitària: José Cuñat de la Hoz.